Diari Oficial de la Generalitat Valenciana


Sumari del DOGV 5738, del 09-04-2008 (2008/4150)

ORDE de 3 d'abril de 2008, de la Conselleria d'Indústria, Comerç i Innovació, per la qual es modifica l'Orde de 28 de desembre de 2007, per la qual es regulen les ajudes per a la gestió integral del comerç urbà i el foment de la cooperació comercial per a l'exercici 2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5738

Data del DOGV
:   09-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4150


Data del document
:   03-04-2008

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública
    * empresa pública
    * organització patronal
    * empresa comercial
    * estudi de mercat
    * comerç integrat
    * anàlisi sociològica
    * comercialització
    * societat d'economia mixta
    * comerç al detall
    * cooperació interempresarial
    * associació
    * gestió empresarial
    * suport econòmic
    * administració local
    * associació professional
    * programa d'actuació
    * societat sense fins de lucre

ORDE de 3 d'abril de 2008, de la Conselleria d'Indústria, Comerç i Innovació, per la qual es modifica l'Orde de 28 de desembre de 2007, per la qual es regulen les ajudes per a la gestió integral del comerç urbà i el foment de la cooperació comercial per a l'exercici 2008.  
 [2008/4150]  
Mitjançant Orde de 28 de desembre de 2007, de la conselleria d'Indústria, Comerç i Innovació (DOCV de 12 de febrer de 2008), es convoquen ajudes per a la gestió integral del comerç urbà i el foment de la cooperació comercial per a l'exercici 2008.  
S'ha considerat oportú introduir una modificació puntual que afecta els beneficiaris del títol VI que, en el cas de realitzar alguna activitat econòmica, quedarien subjectes al que es disposa en l'article 2.2 d'esta orde.  
Per tot això, en l'exercici de les funcions atribuïdes en matèria de comerç interior pel Decret 7/2007, de 28 de juny, del president de la Generalitat Valenciana, i a l'empara de les facultats atribuïdes per l'article 28 de la Llei 5/1983, de 30 de desembre, i l'article 37 del Text Refós de la Llei d'Hisenda Pública de la Generalitat Valenciana,  
ORDENE  
Article 1  
Es modifiquen els articles 41.1, 43 i 49 de l'Orde de 28 de desembre de la conselleria d'Indústria, Comerç i Innovació, per la qual es convoquen ajudes per a la gestió integral del comerç urbà i el foment de la cooperació comercial per a l'exercici 2008, que queden redactats com seguixen:  
«Article 41.1. Beneficiaris de les ajudes  
Podran accedir a les ajudes incloses en el present títol, les associacions de comerciants i altres entitats de comerç associat o integrat independentment de la fórmula jurídica que adopten, amb personalitat jurídica.  
Article 43. Beneficiaris de les ajudes  
Podran accedir a les ajudes incloses en el present capítol, les associacions de comerciants i altres entitats de comerç associat d'àmbit territorial i/o espacial independentment de la fórmula jurídica que adopten, amb personalitat jurídica.  
Article 49. Beneficiaris  
Podran accedir a les ajudes incloses en este capítol, les associacions de comerciants i altres entitats de comerç associat de caràcter sectorial independentment de la fórmula jurídica que adopten, amb personalitat jurídica.»  
Article 2  
Es modifica el termini de presentació de sol·licituds fins al 21 d'abril de 2008 per a les ajudes establides en el   
títol VI de l'esmentada orde.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 3 d'abril de 2008  
La consellera d'Indústria, Comerç i Innovació,  
BELÉN JUSTE PICÓN